**PREDLOG**

Na osnovu člana 45 Zakona o lokalnoj samoupravi („Sl.list RCG“ br.42/03, 28/04, 75/05, 13/06 i „Sl.list CG“ br. 88/09, 3/10, 38/12, 10/14 ), člana 31 Statuta Opštine Tivat („Sl.list CG“-opštinski propisi br. 40/04, 26/06, 12/11, 21/11, 03/13) , Skupština opštine Tivat, na sjednici održanoj dana­­­­­­­­­­­­­­­ 18.11.2015.godine , donijela je

**ODLUKU**

o prenosu ovlašćenja na realizaciji Projekata kanalizacionog i vodnog sistema Tivat

Član 1

Opština Tivat, kao investitor kanalizacionog i vodnog sistema Tivat, ovlašćuje d.o.o. „Vodovod i kanalizacija – Tivat“ da obavlja poslove na izgradnji kanalizacionog i vodnog sistema u ime i za račun Opštine Tivat .

Po izdavanju gradjevinske, odnosno upotrebne dozvole za objekte iz stava 1 ovoga člana na ime d.o.o. Vodovod i kanalizacija , u katastru nepokretnosti izvršiće se , na osnovu ovlašćenja iz ove odluke, a u skladu sa odredbama Zakona o državnoj imovini, upis prava svojine u korist opštine Tivat uz istovremeni upis prava upravljanja u korist d.o.o. „Vodovod i Kanalizacija-Tivat“.

Član 2

Ovlašćenje iz člana 1 ove odluke prestaje da važi eventualnim ukidanjem odnosno izmjenom pravnog subjektiviteta d.o.o. „Vodovod i kanalizacija-Tivat“

Član 3.

Obavezuje se d.o.o. „Vodovod i kanalizacija-Tivat“ da ostvari potrebnu saradnju sa nadležnim organom za izdavanje odobrenja za izgradnju objekata i nadležnim organom za investicije opštine Tivat za nesmetanu realizaciju povjerenih mu aktivnosti.

Član 4

Ova Odluka stupa na snagu osmog dana od dana objavljivanja u „Sl.listu CG-opštinski propisi“.

Broj:0301-

Tivat,18.11.2015.godine

Skupština Opštine Tivat

Predsjednik Skupštine

Krsto Bošković,s.r.

*Obrazloženje*

Skupština opštine Tivat je još svojevremeno 2003. godine donijela Odluku o prenosu ovlašćenja na realizaciji Projekta kanalizacionog sistema Tivat, a u kojem članu 2 navedene odluke je propisano da data ovlašćenja prestaju da važe eventualnim ukidanjem pravnog subjektiviteta Javnog preduzeća „Vodovod i kanalizacija“. Imajući u vidu da je u medjuvremenu došlo do promjene pravnog subjektiviteta navedenog Javnog preduzeća u d.o.o. „Vodovod i kanalizacija-Tivat“, to je cijenjeno opravdanim donošenje nove Odluke o prenosu ovlašćenja na realizaciji Projekta kanalizacionog i vodnog sistema Tivat.

Navedeno takodje sa razloga stručne i kadrovske osposobljenost d.o.o. „Vodovod i kanalizacija-Tivat“ , a što zajedno treba doprinijeti efikasnijoj realizaciji glavnih infrastrukturnih objekata koji se tiču vodovoda i kanalizacije , koji poslovi se inače realizuju u saradnji sa preduzećem Vodacom, a za potrebe gradjana Tivta .

U skladu sa naprijed navedenim upravo je Predlogom Odluke o prenosu ovlašćenja na realizaciji Projekata kanalizacionog i vodnog sistema Tivat, odnosno članom 1 stav 2 propisano da će se odobrenja za gradnju odnosno upotrebna dozvola za objekte kanalizacionog i vodnog sistema na teritoriji opštine Tivat izdavati na d.o.o. „Vodovod i kanalizacija- Tivat „ , sa čim u vezi će se u katastru nepokretnosti izvršiti, upis prava svojine u korist opštine Tivat uz istovremeni upis prava upravljanja u korist d.o.o. „Vodovod i Kanalizacija-Tivat“ . Upravo sprovodjenjem navedenog, cijeni se da će se uspostaviti jasna razgarničenja u dijelu medjusobnih odnosa opštine i d.o.o. , a na koji način će se i jasnije precizirati svojinska ovlašćenja na izgradjenim infrastrukturnim objektima.

Predlagač,

Predsjednik opštine